pythainlp/thai-wiki-dataset-v3 huggingface dataset:
ท่าอากาศยานนานาชาติโปขรา

ท่าอากาศยานนานาชาติโปขรา (पोखरा अन्तर्राष्ट्रिय विमानस्थल; Pokhara International Airport, ) เป็นท่าอากาศยานนานาชาติในโปขรา รัฐคัณฑกี ประเทศเนปาล ตั้งอยู่ห่างไป  ทางตะวันออกของท่าอากาศยานในประเทศแห่งเดิม ซึ่งจะค่อย ๆ ถูกแทนที่ด้วยท่าอากาศยานนี้ ท่าอากาศยานนานาชาติโปขราถือเป็นท่าอากาศยานนานาชาติแห่งที่สามของเนปาล และเปิดให้บริการอย่างเป็นทางการในวันที่ 1 มกราคม 2023 โดยยังคงมีบริการ STOL ไปยังโจมโสม ที่จะยังคงให้บริการอยู่ที่ท่าอากาศยานแห่งเดิมอยู่ มีการคาดการณ์ว่าท่าอากาศยานแห่งนี้จะสามารถรองรับผู้โดยสารมากถึงหนึ่งล้านคนต่อปี
==ประวัติศาสตร์==
แนวคิดของการสร้างท่าอากาศยานนานาชาติขึ้นในโปขราเริ่มีขึ้นในปี 1971 ต่อมาในปี 1976 รัฐบาลเนปาลได้ครอบครองที่ดินสำหรับสร้างท่าอากาศยานนานาชาติขึ้นใหม่ในโปขรา ในปี 1989 องค์การความร่วมมือนานาชาติญี่ปุ่นได้ทำการศึกษาเกี่ยวกับการก่อสร้างท่าอากาศยานแห่งใหม่นี้ อย่างไรก็ตาม โครงการนี้ถูกพับเก็บไปในที่สุด และถูกนำมาจุดประกายใหม่อีกครั้งในปี 2009 เมื่อข้อตกลงการบินทวิภาคีระหว่างอินเดียกับเนปาลได้ถูกลงนาม ในปี 2013 องค์กรการบินพลเรือนเนปาลลงนามในขึ้ตกลงกับบริษัท ไชน่าซีเอเอ็มซีเอ็นยิเนียริง (China CAMC Engineering) เพื่อเป็นผู้รับเหมาก่อสร้างท่าอากาศยานนี้ การก่อสร้างเริ่มต้นในปี 2016 และตั้งเป้าหมายว่าจะแล้วเสร็จในห้าปี คือในปี 2021 ด้วยงบประมาณรวม 305 ล้านดอลล่าร์สหรัฐ ที่ซึ่งจำนวนนี้ ธนาการการส่งออกและนำเข้าแห่งประเทศจีนได้ให้การกู้ยืม 215 ล้านดอลล่าร์สหรัฐ ภายใต้อัตราดอกเบี้ยที่ต่ำกว่า นอกจากนี้ ธนาการการพัฒนาเอเชียยังให้การกู้ยืม 37 ล้านดอลล่าร์สหรัฐ และมีกองทุนการพัฒนานานาชาติโอเป็กให้กู้ยืม 11 ล้านดอลล่าร์สหรัฐ
ในปี 2020 มีการวางแผนไว้ว่าจะเปิดท่าอากาศยานนานาชาติใหม่ทั้งสองแห่งของเนปาล คือโปขราและท่าอากาศยานโคตมพุทธ พร้อมกันในวันเดียวกัน ในปี 2020 ได้มีการพบว่าเขาริเฐปณี (Rithepani Hill) ซึ่งตั้งอยู่ใกล้กับท่าอากาศยานทางตะวันออกจะต้องถูกทำให้ราบเพื่อช่วยอากาศยานขาเข้ามายังลานบินของท่าอากาศยาน การตัดสินใจนี้ถูกชะลอลงด้วยการประท้วงของชาวบ้านในท้องที่ และการทลายเขาถูกเลื่อนออกไปจนถึงปลายปี 2022
หลังการเลื่อนการเปิดออกไปเป็นปี 2022 ในปี 2021 เจ้าหน้าที่ทางการได้ออกมาประกาศยืนยันว่าท่าอากาศยานจะเปิดสองระยะ แบ่งเป็นการบินในประเทศในเดือนมกราคม 2022 และการบินระหว่างประเทศในเดือนเมษายน 2022
ในปี 2022 มีการประกาศว่าจะทำการบินเที่ยวบินวัดระดับในเดือนตุลาคม 2022 แต่ถูกเลื่อนไปเป็นปลายเดือนพฤศจิกายน 2022 ในกลางปี 2022 องค์กรการบินพลเรือนเนปาลได้เลื่อนการเปิดออกไปเป็นเดือนธันวาคมเนื่องจากไม่สามารถหาผู้ตรวจการเที่ยวบินได้ และในวันที่ 8 สิงหาคม 2022 ได้มีการประกาศเลื่อนวันเปิดท่าอากาศยานเป็นครั้งสุดท้ายคือวันที่ 1 มกราคม 2023
ท่าอากาศยานเปิดให้บริการในวันที่ 1 มกราคม 2023 โดยมีนายกรัฐมนตรี ปุษปกมล ทาหาล เป็นผู้เดินทางมาเปิด นครโปขรายังจัดให้วันที่เปิดท่าอากาศยานนี้เป็นวันหยุดทางการหนึ่งวันเพื่อเฉลิมฉลองการเปิดท่าอากาศยานแห่งใหม่นี้ เที่ยวบินแรกที่เดินทางถึงยังท่าอากาศยานเป็นเที่ยวบินของบุดดาแอร์ ที่มีนายกรัฐมนตรีและบรรดาผู้แทนรัฐโดยสาร
การพัฒนาท่าอากาศยานดำเนินต่อทันทีหลังพิธีเปิด เนื่องจากท่าอากาศยานในเวลานั้นยังคงไม่มีส่วนศุลกากร และโกดังเชื้อเพลิง ซึ่งในตอนแรกต้องใช้การขนส่งเชื้อเพลิงทางรถบรรทุกมาจากท่าอากาศยานโปขราแห่งเดิม
==สิ่งอำนวยความสะดวก==
ท่าอากาศยานสร้างขึ้นภายใต้มาตรฐานระดับ 4D ของ ICAO, IATA และ FAA
== อ้างอิง ==
==แหล่งข้อมูลอื่น==
ท่าอากาศยานในประเทศเนปาล
สิ่งก่อสร้างในโปขรา
ศุฮุฟของมูซา

ศุฮุฟของมูซา (صحف موسى Ṣuḥuf Mūsā) เป็นคัมภีร์โบราณที่กล่าวถึงสองครั้งในอัลกุรอาน คัมภีร์เหล่านี้เป็นส่วนหนึ่งของคัมภีร์ทางศาสนาของศาสนาอิสลาม แม้ว่าปัจจุบันเชื่อกันว่าคัมภีร์เหล่านั้นได้รับความเสียหายหรือสูญหายไปแล้วก็ตาม ชาวมุสลิมเข้าใจคัมภีร์เหล่านี้ว่าไม่ได้อ้างถึงเตารอฮ์ ซึ่งเป็นหนังสือธรรมบัญญัติหลักที่นบีมูซาได้รับมา แต่หมายถึงข้อความโบราณซึ่งมีโองการที่ได้รับการดลใจซึ่งนบีมูซาได้รับในช่วงหลายปีที่ผ่านมาแห่งการเป็นนบี ซึ่งต่อมาได้ถูกเขียนลง โดยนบีมูซาเองและผู้ติดตามของท่าน
== เบื้องหลัง ==
ในสองซูเราะฮ์ซึ่งลงตั้งแต่ในมักกะฮ์ มีการอ้างอิงถึง 'บันทึก หรือ ม้วนคัมภีร์' (ศุฮุฟ) ของอิบรอฮีม (และ ของมูซา) ซึ่งข้อความบางข้อความที่ได้รับการดลใจจากพระเจ้าซึ่งเขียนด้วยลายมือโดย อัครบิดร มีความหมาย สาส์นเหล่านี้อ้างถึงข้อเท็จจริงที่ว่าความจริงของสารของอัลลอฮ์มีอยู่ในการวะฮีย์แรกสุดที่ประทานแก่นบีอิบรอฮีมและนบีมูซา แม้ว่า ศุฮุฟ เป็นที่เข้าใจโดยทั่วไปว่าหมายถึง 'ม้วนคัมภีร์' แต่นักแปลหลายคน - รวมทั้ง อับดุลลอฮ์ ยูซุฟ อะลี และ มาร์มาดูก พิคทอลล์ - ได้แปลกลอนนี้ว่า "คัมภีร์ของอับราฮัมและมูซา"  รวมถึงผู้แปลกุรอานในไทยก็ด้วย
== อัลกุรอานกล่าวถึง ==
มูซา ในฐานะนบีที่ชอบธรรมของอัลลอฮ์ ได้รับการวะฮีย์มากมายตลอดช่วงชีวิตของท่าน - เนื้อหาที่สามารถมีอยู่ในศุฮุฟของมูซานี้
แท้จริง (ข้อตักเตือนสติ) นี้มีอยู่ในคัมภีร์ก่อน ๆ มาแล้ว คือคัมภีร์ของอิบรอฮีมและมูซา —&#x2009;อัลกุรอาน ซูเราะฮ์ที่ 87 (อัลอะอ์ลา) อายะฮ์ที่ 18-19
หรือว่าเขามิไรับข่าวคราวที่มีอยู่ในคัมภีร์ของมูซา และ (ในคัมภีร์ของ) อิบรอฮีม ผู้ซึ่งปฏิบัติตามสัญญาอย่างครบครัน—&#x2009;อัลกุรอาน ซูเราะฮ์ที่ 53 (อันนัจญ์ม) อายะฮ์ที่ 36-37
== ตัวตน ==
นักวิชาการหลายคน ได้คาดเดาว่า "คัมภีร์ของมูซา" หมายถึง เตารอฮ์ หรือคัมภีร์อื่นของมูซา หรือไม่ แต่ความเชื่อของอิสลามที่ว่า เตารอฮ์ นั้น ในรูปแบบดั้งเดิมเป็นคัมภีร์ธรรมบทเดียว การเน้นที่พหูพจน์เกี่ยวกับ คัมภีร์ และไม่ใช่ คัมภีร์ ทำให้หลายๆ คน  เชื่อว่าคัมภีร์เหล่านี้แตกต่างกัน นักตัฟซัรอัลกุรอาน อับดุลลอฮ์ ยูซุฟ อะลี กล่าวถึงว่า อาจเป็นการอ้างอิงถึงคัมภีร์ของชาวอิสราเอลที่สูญหายไป โดยเป็นการอ้างอิงถึง หนังสือสงครามของพระยาห์เวห์ หนังสือที่ไม่มีหลักฐานอ้างอิงที่อ้างถึงในพระคัมภีร์ไบเบิล ในกันดารวิถี 21:14
อย่างไรก็ตาม เป็นที่ทราบกันดีว่าชาวยิวมักจะอ้างถึงโทราห์ว่าเป็นหนังสือทั้งห้าเล่มของโทราห์ ที่โดดเด่นที่สุดคือ เฉลยธรรมบัญญัติ เล่มที่ห้า มีความแตกต่างกันในหลายๆ ด้าน และเรียกว่า 'มิชเนห์ โทราห์' ซึ่งเป็นการทบทวนโทราห์ นอกจากนี้ยังมีแนวทางโบราณที่กำหนดให้อาลักษณ์ทางศาสนาเว้นบรรทัดว่างสี่บรรทัดระหว่างหนังสือแต่ละเล่ม ประเพณีนี้ (บันทึกในคัมภีร์ทัลมุดของชาวบาบิโลน บาวา บาตรา หน้า 13) มีมาก่อนนบีมุฮัมมัดหลายร้อยปี ด้วยเหตุนี้จึงสันนิษฐานได้ว่านบีมุฮัมมัดหมายถึงหนังสือทั้งห้าของนบีมูซสตามที่พวกเขาทราบ
== ดูเพิ่ม ==
คัมภีร์ศักดิ์สิทธิ์ในอิสลาม
หนังสือเล่มที่หกและเจ็ดของโมเสส
== อ้างอิง ==
คัมภีร์ของศาสนาอิสลาม
โมเสส
ทะเลสาบเผวา

ทะเลสาบเผวา หรือ ทะเลสาบเฟวา (फेवा ताल, ; Phewa Lake) เป็นทะเลสาบน้ำจืดในประเทศเนปาล ตั้งอยู่ทางใต้ของที่ราบสูงโปขรา กินพื้นที่ของโปขรา, บางส่วนของสราณโกฏ และ กาสกิโกฏ ทะเลสาบรับน้ำจากลำธารและมีเขื่อนควบคุมปริมาณน้ำอยู่หนึ่งจุด จึงจัดว่าทะเลสาบนี้เป็นทะเลสาบน้ำจืดกึ่งธรรมชาติ ทะเลสาบเผวาถือเป็นทะเลสาบที่ใหญ่ที่สุดในรัฐคัณฑกีประเทศ และเป็นอันดับสองของประเทศเนปาล รองจากทะเลสาบรารา นอกจากนี้ยังเป็นทะเลสาบที่เป็นที่นิยมเดินทางมาท่องเที่ยวมากที่สุดแห่งหนึ่งของประเทศเนปาล ทะเลสาบเผวาตั้งอยู่ที่ความสูง  จากระดับน้ำทะเล และกินพื้นที่  มีความลึกเฉลี่ยราว  และจุดลึกสุดมีความลึก  ปริมาตรน้ำที่รับได้ของทะเลสาบมากสุดอยู่ที่ราว  ห่างออกไปจากทะเลสาบ 28&nbsp;กิโลเมตร เป็นพื้นที่ของเทือกเขาอันนปูรณะ
ทะเลสาบเป็นที่รู้จักเพราะเงาสะท้อนของเขามาฉาปูฉเร และยอดเขาอื่น ๆ ของทั้งอันนปูรณะ และ ธาวลคีรี ที่สะท้อนในทะเลสาบ ใจกลางของทะเลสาบเป็นที่ตั้งของเกาะที่มีวิหารตาลพาราหี (Tal Barahi Temple) ตั้งอยู่
== ที่มา ==
ผลการวิเคราะห์ตะกอนในทะเลสาบพบว่าทะเลสาบมีอายุราว 12640 - 12025 ปีก่อนคริสต์กาล กระนั้น เป็นที่ยอมรับกันว่าทะเลสาบก่อตัวขึ้นในราว 13000 ปีก่อนคริสต์กาล
== เศรษฐกิจ ==
กิจกรรมกีฬาทางน้ำในทะเลสาบเผวาเป็นหนึ่งในจุดหมายปลายทางการท่องเที่ยวของโปขรา นอกจากนี้ ชายฝั่งทางเหนือของทะเลสาบยังได้รับการพัฒนาเป็นแหล่งท่องเที่ยวที่รู้จักกันในชื่อเลกซายด์ ซึ่งมีโรงแรม ภัตตาคาร และร้านนั่งดื่มสำหรับนักท่องเที่ยวจำนวนมากเปิดให้บริการ สายน้ำขาออกของทะเลสาบยังใช้สำหรับการผลิตกระแสไฟฟ้า โดยมีโรงผลิตไฟฟ้าตั้งอยู่ที่  ทางใต้ของทะเลสาบ บางส่วนของทะเลสาบยังใช้งานเป็นพื้นที่สำหรับการเลี้ยงประมงในกระชัง
== อ้างอิง ==
โปขรา
ทะเลสาบในประเทศเนปาล
ฮิซาชิบูริโนะลิปกลอส

ฮิซาชิบูริโนะลิปกลอส  เป็นซิงเกิลลำดับที่ 60 ของกลุ่มศิลปินไอดอล เอเคบีโฟร์ตีเอต วางจำหน่ายเมื่อวันที่ 19 ตุลาคม ค.ศ. 2022 (พ.ศ. 2565) ซึ่งมีเอริอิ ชิบะเป็นเซ็นเตอร์หรือนักร้องนำของซิงเกิลนี้ 
ซิงเกิลนี้ยังติดอันดับชาร์ตซิงเกิลประจำสัปดาห์ของ Oricon หลังจากเปิดตัว
== เบื้องหลังและการเผยแพร่ ==
วันที่ 18 กรกฎาคม ค.ศ. 2022 ได้มีการเผยแพร่ข้อมูลอย่างเป็นทางการเกี่ยวกับซิงเกิลนี้ โดย AKB48 ร่วมมือกับโชว์รูมซึ่งเป็นบริการสตรีมมิ่งในญี่ปุ่น เพื่อคัดเลือกสมาชิกที่จะเข้าร่วม B-side โดยประกาศผลในวันที่ 3 สิงหาคม ค.ศ. 2022 
== อ้างอิง ==
เพลงของเอเคบีโฟร์ตีเอต
เพลงภาษาญี่ปุ่น
ซิงเกิลในปี พ.ศ. 2565
มาตลี

พระมาตลี (मातलि|translit=Mātali) เป็นเทพบุตรผู้เป็นสารถีของพระอินทร์ เทวราชตามคติศาสนาฮินดู (หรือท้าวสักกะตามคติศาสนาพุทธ) นอกจากนี้พระองค์ยังทรงมีฐานะเป็นราชทูตสำคัญอันนำราชสาส์นของพระอินทร์เพื่อเชิญท้าวทุษยันต์ (สามีนางศกุนตลา) มาเป็นจอมทัพเพื่อปราบปรามบรรดาอสูรในบทละครอภิชญานศากุนตลัมของมหากาพย์มหาภารตะ ในปัทมะปุราณะ พระองค์เป็นคู่ปุจฉาวิสัชนากับท้าวยยาติ ในด้านปรัชญาแนวทางโลกิยะกับโลกุตรธรรมในด้านต่าง ๆ พระองค์มีบทบาทอย่างมากในทศชาติชาดกเรื่องพระเนมิราช และพระองค์เป็นสัญลักษณ์ของกรมการขนส่งทางบก กระทรวงคมนาคม และกรมการขนส่งทหารบกรวมถึงหน่วยบัญชาการรักษาดินแดนของประเทศไทยด้วย นอกจากนี้ในโองการไหว้ครูบวงสรวงเซ่นวักบัตรพลีชุมนุมเทวดาของศาสนาฮินดูในประเทศไทยและศาสนาผีรวมถึงคนทรงพื้นเมืองท้องถิ่นของไทยยังปรากฏนามของพระองค์ในฐานะสักขีพยานเช่นกัน
==อ้างอิง==
เทวดาในศาสนาพุทธ
ตัวละครในรามายณะ
ตัวละครในมหาภารตะ
พระประชาบดี

พระประชาบดี (प्रजापति|Prajāpati|เจ้าแห่งสรรพสัตว์) เป็นเทพเจ้าฮินดูสมัยพระเวท ในวรรณคดีและคติยุคหลัง พระประชาปตีมักถูกอธิบายและระบุด้วยว่าเป็นพระผู้สร้าง คือพระพรหม แต่นามนี้ยังหมายความรวมถึงเทพเจ้าต่าง ๆ อีกหลายองค์ ขึ้นอยู่กับข้อความอันระบุที่ปรากฏนั้น ๆ ตั้งแต่การเป็นเทพเจ้าผู้สร้างไปจนถึงเทพเจ้าองค์ใดองค์หนึ่ง เช่น พระวิศวกรรม พระอัคนี พระอินทร์ พระทักษะ และเทพเจ้าอื่น ๆ อีกมากมาย สะท้อนจักรวาลวิทยาฮินดูที่หลากหลาย ในวรรณคดีคลาสสิกและยุคกลาง ประชาบดีมีคติทางอภิปรัชญาที่เรียกว่าพรหมันในฐานะประชาบดี-พรหมัน (สวยัมภู พราหมัณ) หรืออีกทางหนึ่งคือพราหมณ์อันอธิบายว่าเป็นรูปผู้ที่มีปรากฏรูปแรกเริ่มก่อน คือ พระประชาบดี บทบาทของพระองค์อีกประการในศาสนาฮินดูคือ เป็นบิดาของชายาพระพิฆเนศทั้งสองนาง คือ นางสิทธิและนางพุทธิ
พระองค์ยังปรากฏบทบาทอันเป็นที่รู้จักในธชัคคปริตรของศาสนาพุทธและทรงเป็นสัญลักษณ์ของกรมส่งเสริมและพัฒนาคุณภาพชีวิตคนพิการ กระทรวงการพัฒนาสังคมและความมั่นคงของมนุษย์และสถาบันพระประชาบดีของกระทรวงในประเทศไทย
==อ้างอิง==
เทวดาในศาสนาพุทธ
เทวดาในศาสนาฮินดู
ตัวละครในรามายณะ
ตัวละครในมหาภารตะ
เยฺว่เหล่า

เยฺว่เหล่า หรือเยฺว่เซี่ยเหล่าเหริน เป็นเทพบุรุษผู้อุปถัมป์การสมรสและความรักในเทพปกรณัมจีนรวมถึงศาสนาชาวบ้านจีน
==อ้างอิง==
==ดูเพิ่ม==
เจ้าแม่ฉางเอ๋อ
เจ้าแม่พระจันทร์
พระกามเทพ
คิวปิด
เทพเจ้าจีน
เทพแห่งดวงจันทร์
ดวงจันทร์
ลัทธิเต๋า
ศาสนาชาวบ้านจีน
จอมนางสะท้านแผ่นดิน

จอมนางสะท้านแผ่นดิน เป็นภาพยนตร์ดราม่าชีวประวัติของเกาหลีใต้ปี ค.ศ. 2007 กำกับโดยชาง ยุน-ฮยอน สร้างจากนวนิยายเรื่อง Hwangjini ของฮง ซ็อก-ช็อง ในปี ค.ศ. 2002 (ซึ่งได้รับรางวัล Manhae Prize สาขาวรรณกรรม ในปี ค.ศ. 2004) ภาพยนตร์เล่าถึงชีวิตของฮวัง จิน-อี โสเภณีที่มีชื่อเสียงที่สุด (หรือกีแซง) ในประวัติศาสตร์เกาหลี นำแสดงโดยซง ฮเย-กโย รับบทเป็น ฮวัง จิน-อี
== เนื้อเรื่อง ==
เธอเติบโตในครอบครัวขุนนางในศตวรรษที่ 16 ซึ่งเป็นยุคที่สถานะทางชนชั้นกำหนดชะตาชีวิต ซึ่งฮวัง จิน-อีได้ค้นพบความลับที่น่าตกใจเกี่ยวกับชาติกำเนิดของเธอ นั่นคือ เธอเกิดมาเป็นลูกนอกสมรส เธอจึงเป็นชนชั้นต่ำและสละสถานะชนชั้นสูงของเธอ ก่อนที่จะมาเป็นกีแซง เธอตัดสินใจสละพรหมจรรย์ให้กับผู้ชายที่เธอเลือกเอง และใช้คืนแรกกับ ก็อม-ยี คนรับใช้ของครอบครัวที่รู้จักกันมานาน ซึ่งเธอรู้ว่าเขารักเธอมาก ในฐานะกีแซง จิน-อีโด่งดังจากความงามระดับตำนาน ความเฉลียวฉลาด และพรสวรรค์ในการร้องเพลง การเต้นรำ และบทกวีของเธอ แต่แม้ว่าเธอจะถูกรายล้อมไปด้วยขุนนางที่มอบของขวัญและความชื่นชมให้เธอ เธอใช้ชีวิตอย่างสันโดษ
== นักแสดง ==
ซง ฮเย-กโย - ฮวัง จิน-อี
* คิม ยู-จ็อง - ฮวัง จิน-อี (วัยเด็ก)
ยู จี-แท - ก็อม-ยี
* อี ฮย็อน-อู - ก็อม-ยี (วัยเด็ก)
== อ้างอิง ==
ภาพยนตร์เกาหลีใต้
วัดบ้านน้อย (จังหวัดกาญจนบุรี)

วัดบ้านน้อย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนเจดีย์ อำเภอพนมทวน จังหวัดกาญจนบุรี
วัดบ้านน้อย ไม่ทราบประวัติความเป็นมา โบราณสถานภายในวัดเป็นโบราณสถานสมัยอยุธยา ตั้งวัดเมื่อ พ.ศ. 2394 ได้รับพระราชทานวิสุงคามสีมาเมื่อ พ.ศ. 2513 กรมศิลปากร ได้ดำเนินการขุดแต่งและบูรณะโบราณสถานแห่งนี้ ตั้งแต่ พ.ศ. 2552–2554 โดยเป็นการบูรณะเสริมความมั่นคงและรักษาสภาพรูปแบบเดิม
โบราณสถานมีสิ่งสำคัญได้แก่ วิหาร เจดีย์  กำแพงแก้ว  และซุ้มประตูที่มีเฉพาะด้านติศตะวันออกและทิศใต้ วิหารเป็นอาคารทรงสี่เหลี่ยมผืนผ้าก่ออิฐสอปูน ด้านหน้ามีประตู 1 ประตู ส่วนผนักอีก 3 ด้านก่อเป็นผนังทึบ เจดีย์ราย อยู่ด้านหน้าของวิหาร 4 องค์ และด้านทิศใต้ 1 องค์ เป็นเจดีย์ที่มีองค์ระฆังเป็นทรงกลม มีส่วนเอวคอดและยอดผายออก ซึ่งเป็นลักษณะเฉพาะของงานช่างพื้นถิ่นในแถบยังหวัดกาญจนบุรี  เจดีย์รายอีกหลายองค์ที่มีสภาพชำรุดเหลือเฉพาะฐาน วัดมีซุ้มประตูเป็นทรงปราสาทยอดจัตุรมุข มีช่องทางเข้าเป็นรูปกลีบบัว เป็นสถาปัตยกรรมที่รับอิทธิพลจากตะวันตกซึ่งได้รับอิทธิพลมาตั้งแต่สมัยสมเด็จพระนารายณ์มหาราชเป็นต้นมา
==อ้างอิง==
บ้านน้อย
โบราณสถานในจังหวัดกาญจนบุรี
วัดใหม่สำราญ (จังหวัดชลบุรี)

วัดใหม่สำราญ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บนเกาะล้านในตำบลนาเกลือ อำเภอบางละมุง จังหวัดชลบุรี
วัดใหม่สำราญ หรือ วัดเกาะล้าน ตั้งวัดเมื่อ พ.ศ. 2465 ได้รับพระราชทานวิสุงคามสีมาเมื่อ พ.ศ. 2473 เดิมวัดตั้งอยู่ที่ตลิ่งชัน ต่อมาย้ายมาอยู่ตำแหน่งตรงกับท่าหน้าบ้าน จนย้ายมา ณ ที่ตั้งปัจจุบัน
อุโบสถสร้างเมื่อ พ.ศ. 2504 ภายในวัดใหม่สำราญ มีรูปเคารพมากมาย เช่น หลวงพ่อทวดเหยียบน้ำทะเลจืด แห่งวัดช้าง มีรอยพระพุทธบาท ซึ่งตามข้อมูลบอกว่า พระบาทสมเด็จพระจุลจอมเกล้าเจ้าอยู่หัว ได้พระราชทานไว้ให้ชาวบ้านได้บูชา ภายในวัดยังมีข้าวของ ถ้วยชามโบราณเก็บไว้มากมาย รวมทั้งปืนใหญ่ที่คาดว่าน่าจะอยู่ในช่วงสงครามโลกครั้งที่ 1 ด้วย และมีเจดีย์สร้างด้วยแร่เกาะล้านซึ่งมีคุณสมบัติพิเศษที่สามารถงอกเองได้ คือเมื่อนำก้อนแร่เล็ก ๆ มาวางไว้ เวลาผ่านไปจะพบว่ายื่นงอกออกมาได้เอง เจดีย์มีสององค์ องค์หนึ่งใช้แร่เกาะล้านล้วน ๆ ซึ่งอยู่ทางด้านหน้า ส่วนอีกองค์มีแร่เกาะล้านเสริม ๆ ด้านบนเป็นพระพุทธรูปปางนาคปรก
==อ้างอิง==
ใหม่สำราญ
เยห์เยห์เยห์

"เยห์เยห์เยห์" (Yeah Yeah Yeah) เป็นเพลงที่บันทึกเสียงโดยเกิร์ลกรุปเกาหลีใต้ แบล็กพิงก์ เป็นเพลงลำดับที่สี่จากสตูดิโออัลบั้มที่สอง บอร์นพิงก์ (2022) ซึ่งวางจำหน่ายเมื่อวันที่ 16 กันยายน 2022 ผ่านสังกัดวายจีและอินเตอร์สโคป เพลงเขียนโดยกูช, จีซู และโรเซ และเรียบเรียงโดยกูช, วีวีเอ็น, อาร์. ที และไอดีโอ "เยห์เยห์เยห์" เป็นเพลงรักแนวป็อปร็อกและซินท์ป็อป มีเนื้อเพลงเกี่ยวกับความเกรงกลัวและความเจ็บปวดจากการตกหลุมรักอีกครั้ง
"เยห์เยห์เยห์" ได้รับคำวิจารณ์เชิงบวกจากนักวิจารณ์เพลง โดยยกย่องการผลิตซินท์ดิสโกและเลือกให้เป็นเพลงโดดเด่นจากอัลบั้ม "เยห์เยห์เยห์" ขึ้นสูงสุดที่อันดับสิบสามบนชาร์ต บิลบอร์ด โกลบอล 200 อันดับเก้าบน บิลบอร์ด เวิลด์ดิจิทัลซองเซลส์ และติดสิบอันดับแรกในฟิลิปปินส์ มาเลเซีย และเวียดนาม
== เบื้องหลัง ==
"เยห์เยห์เยห์" ได้รับการประกาศให้เป็นเพลงลำดับที่สี่ของ บอร์นพิงก์ เมื่อวันที่ 7 กันยายน 2022 ผ่านบัญชีสื่อสังคมอย่างเป็นทางการของแบล็กพิงก์ และยังเปิดเผยว่าทั้งจีซูและโรเซ ต่างมีส่วนร่วมในการเขียนเพลงนี้ด้วย
== เนื้อร้องและการผลิต ==
ระหว่างการจัดสตรีมเพลงบนสเตชันเฮด โรเซเผยว่าเธอรู้สึกสนุกมากเพียงใดขณะเขียนเพลง "เยห์เยห์เยห์" ร่วมกับจีซู หนึ่งในสมาชิกวง พวกเรากำลัง "ร้องเพลงอยู่หน้าคอมพิวเตอร์" และ "ระดมความคิด" เกี่ยวกับ "สถานการณ์สนุก ๆ เช่นนี้ ว่าเราจะเขียนเกี่ยวกับอะไร" เพลงถูกบันทึกเสียงที่เดอะแบล็กเลเบิล ในโซล เกาหลีใต้ โดยมีกูช, วีวีเอ็น, อาร์. ที และไอดีโอ เป็นผู้ประพันธ์ดนตรี เพลงอยู่ในอัตราจังหวะ 4 4 (Common time) เขียนด้วยคีย์ซีไมเนอร์และเร็ว 124 จังหวะต่อนาที
"เยห์เยห์เยห์" เป็นเพลงรักแนวป็อปร็อกและซินท์ป็อปผสมผสานกับดนตรีป็อปที่มีความเป็นซินท์ดิสโกช่วงคริสต์ทศวรรษ 1980 โดยออลมิวสิกระบุว่า "มีลักษณะแบบนิวเวฟ" (new wave-esque) เพลงขับเคลื่อนด้วยเครื่องสังเคราะห์เสียงแบบเรโทร, การริฟกีตาร์อย่างเรียบง่าย และดนตรีแดนซ์ที่มีชีวิตชีวาในท่อนคอรัส ด้านเนื้อเพลงเกี่ยวกับความเกรงกลัวและความเจ็บปวดจากการตกหลุมรักอีกครั้งกับใครบางคนที่คาดไม่ถึง เห็นได้จากท่อนที่ร้องว่า "What is this again? I don’t even know myself/ Why did you show up? What is it that I keep remembering", but ultimately want the lover to "just say yeah yeah yeah" นักวิจารณ์หลายคนเปรียบเทียบเสียงที่ฟังดู "เบาแต่มีจังหวะสนุก" กับเพลงอื่น ๆ ของวงอย่าง "เลิฟซิกเกิลส์", "เพลย์อิงวิทไฟร์" และ "ฟอร์เอเวอร์ยัง"
== การตอบรับ ==
"เยห์เยห์เยห์" ได้รับคำวิจารณ์เชิงบวกจากนักวิจารณ์เพลง ร็อบ เชฟฟีลด์ จาก โรลลิงสโตน เทียบเพลงนี้กับเพลง "ซินส์ยูบีนกอน" ของเคลลี คลาร์กสัน และ "เลตส์โก" ของเดอะคาส์ และตั้งชื่อให้เป็นเพลง "นักฆ่า" ในอัลบั้ม ทานู ไอ. ราช จาก เอ็นเอ็มอี เรียกเพลงนี้ว่าเป็น "การย้อนกลับไปสู่เพลง "เลิฟซิกเกิลส์" เมื่อปี 2020 ด้วยเสียงแบบซินท์ป็อปที่นุ่มนวลและเรียบง่าย"
== พฤติการณ์เชิงพาณิชย์ ==
"เยห์เยห์เยห์" เปิดตัวที่อันดับ 43 บนชาร์ต บิลบอร์ด โกลบอล 200 และอันดับที่ 27 บนชาร์ต บิลบอร์ด โกลบอลคลูชันยูเอส ในเกาหลีใต้ เพลงเปิดตัวที่อันดับ 103 และขึ้นสูงสุดที่อันดับ 53 บนเซอร์เคิลดิจิทัลชาร์ต ในสหรัฐ เพลงไม่ได้เข้าชาร์ตบิลบอร์ด ฮอต 100 แต่ก็สามารถขึ้นสูงสุดที่อันดับเก้าบน บิลบอร์ด เวิลด์ดิจิทัลซองเซลส์ นอกจากนั้นยังติดสิบอันดับแรกบนชาร์ต บิลบอร์ด ของฟิลิปปินส์ มาเลเซีย และเวียดนาม
== ชาร์ต ==
=== รายสัปดาห์ ===
===รายเดือน===
== อ้างอิง ==
เพลงในปี พ.ศ. 2565
เพลงของแบล็กพิงก์
ลูกชายฉันดูเหมือนจะเป็นเกย์

ลูกชายฉันดูเหมือนจะเป็นเกย์  เป็นซีรีส์มังงะญี่ปุ่น แต่งเรื่องและวาดภาพโดยโองูระ เผยแพร่ทางเว็บไซต์กังกังพิซิฟตั้งแต่เดือนสิงหาคม พ.ศ. 2562 และรวบรวมตีพิมพ์เป็นหนังสือมังงะรวมเล่ม (ทังโกบง) วางจำหน่ายถึงเล่มที่ 4 เมื่อเดือนธันวาคม พ.ศ. 2564 มังงะมีลิขสิทธิ์ในประเทศไทยโดยสำนักพิมพ์เดกซ์เพรส
== เนื้อเรื่อง ==
เรื่องราวเกี่ยวกับอาโอยามะ โทโมโกะ และลูกชายคนโตชื่อฮิโรคิ ฮิโรคิแอบเป็นเกย์แต่อายที่เปิดเผยเพศวิถี โดยไม่รู้เลยว่าแม่ของตนรู้อยู่แล้ว โทโมโกะยอมรับและสนับสนุนฮิโรคิ แต่ก็ไม่พูดกับฮิโรกิเรื่องนี้เพราะต้องการให้ฮิโรคิเปิดเผยเพศวิถีของตนด้วยความตั้งใจของตนเอง ตัวละครอื่น ๆ ได้แก่ ยูริ ลูกชายคนเล็กของโทโมโกะและน้องชายของฮิโรคิ ไม่สนใจในเรื่องรัก ๆ ใคร่ ๆ แต่ก็เป็นที่นิยมในหมู่เด็กผู้หญิง และรับรู้เรื่องเพศวิถีของพี่ชาย, อากิโยชิ สามีของโทโมโกะและพ่อของฮิโรคิและยูริ ที่มักเดินทางไปทำงานเป็นประจำ รักกลูกชายแต่บางครั้งก็พูดทำร้ายความรู้สึกของฮิโรกิโดยไม่ได้ตั้งใจเนื่องจากมุมมองเชิงลบและล้าหลังเกี่ยวกับรักร่วมเพศ, ไดโกะ เพื่อนร่วมชั้นของฮิโรคิที่ฮิโรคิแอบชอบ และอาซึมิ เพื่อนสมัยเด็กของฮิโรคิที่มีความรู้สึกชอบฮิโรกิแต่ไม่รู้ถึงเพศวิถีของฮิโรคิ
== การตีพิมพ์ ==
ซีรีส์มังงะแต่งเรื่องและวาดภาพโดยโองูระ เริ่มเผยแพร่ทางเว็บไซต์กังกังพิซิฟตั้งแต่วันที่ 16 สิงหาคม สิงหาคม พ.ศ. 2562 หนังสือมังงะรวมเล่ม (ทังโกบง) เล่มแรกวางจำหน่ายเมื่อวันที่ 22 สิงหาคม พ.ศ. 2562 วางจำหน่ายถึงเล่มที่ 4 เมื่อเดือนธันวาคม พ.ศ. 2564
มังงะมีลิขสิทธิ์ในประเทศไทยโดยสำนักพิมพ์เดกซ์เพรส
=== หนังสือมังงะ ===
== อ้างอิง ==
== แหล่งข้อมูลอื่น ==
มังงะที่ตีพิมพ์ในปี พ.ศ. 2562
การ์ตูนญี่ปุ่นแนวสุขนาฏกรรม
การ์ตูนญี่ปุ่นแนวโจเซ
ความหลากหลายทางเพศในอนิเมะและมังงะ
การ์ตูนญี่ปุ่นแนวเสี้ยวชีวิต
กังกังคอมิกส์
เดกซ์เพรส
จุนจิ อิโต้: รวมเรื่องสยองขวัญญี่ปุ่น

จุนจิ อิโต้: รวมเรื่องสยองขวัญญี่ปุ่น  เป็นซีรีส์ออริจินัลเน็ตแอนิเมชันญี่ปุ่น ผลิตโดยสตูดิโอดีนและกำกับโดยชิโนบุ ทางาชิระ ดัดแปลงจากผลงานมังงะแนวสยองขวัญหลายเรื่องของจุนจิ อิโต  เช่น ลูกโป่งหัวมนุษย์ฺ, โซอิจิ และ โทมิเอะ ฉายทางเน็ตฟลิกซ์ในเดือนมกราคม พ.ศ. 2566
== ตัวละคร ==
== การผลิตและการฉาย ==
ซีรีส์อนิเมะมีการประกาศสร้างในวันที่ 8 มิถุนายน พ.ศ. 2565 โดยประกาศว่าจะดัดแปลงจากผลงานมังงะของจุนจิ อิโตหลายเรื่อง เช่น ลูกโป่งหัวมนุษย์ฺ, โซอิจิ และ โทมิเอะ ซีรีส์อนิเมะกำกับโดยชิโนบุ ทางาฮาระ และผลิตโดยสตูดิโอดีน เขียนบทโดยคาโอรุ ซาวาดะ และแต่งดนตรีประกอบโดยยูกิ ฮายาชิ ซีรีส์อนิเมะฉายทางเน็ตฟลิกซ์ในวันที่ 19 มกราคม พ.ศ. 2566 เพลงเปิดชื่อเพลงว่า "Paranoid" ร้องโดย MADKID ส่วนเพลงปิดชื่อเพลงว่า  ร้องโดย JYOCHO
== อ้างอิง ==
== แหล่งข้อมูลอื่น ==
อนิเมะที่ออกฉายในปี พ.ศ. 2566
อนิเมะโอเอ็นเอในปี พ.ศ. 2566
การ์ตูนญี่ปุ่นแนวเขย่าขวัญ
ผลงานต้นฉบับภาษาญี่ปุ่นของเน็ตฟลิกซ์
อนิเมะออริจินอลของเน็ตฟลิกซ์
Megalocercus

Megalocercus เป็นสกุลของยูโรคอร์ดาตาที่อยู่ในวงศ์ Oikopleuridae
สปีชีส์ในสกุลนี้พบในมหาสมุทรแปซิฟิก
สปีชีส์ในสกุลนี้ ได้แก่:
Megalocercus abyssorum 
Megalocercus huxleyi 
== อ้างอิง ==
ยูโรคอร์ดาตา
Leptoclinides

Leptoclinides เป็นสกุลของยูโรคอร์ดาตาที่อยู่ในวงศ์ Didemnidae
สกุลนี้พบว่ามีการกระจายทั่วโลก
สปีชีส์ในสกุลนี้ ได้แก่:
Leptoclinides aciculus 
Leptoclinides albamaculatus 
Leptoclinides apertus 
Leptoclinides aspiculatum 
Leptoclinides auranticus 
Leptoclinides brandi 
Leptoclinides brasiliensis 
Leptoclinides caelestis 
Leptoclinides capensis 
Leptoclinides carduus 
Leptoclinides cavernosus 
Leptoclinides coelenteratus 
Leptoclinides comitus 
Leptoclinides compactus 
Leptoclinides complexus 
Leptoclinides confirmatus 
Leptoclinides constellatus 
Leptoclinides coronatus 
Leptoclinides crocotulus 
Leptoclinides cucurbitus 
Leptoclinides cuspidatus 
Leptoclinides decoratus 
Leptoclinides diemenensis 
Leptoclinides doboensis 
Leptoclinides dubius 
Leptoclinides duminus 
Leptoclinides durus 
Leptoclinides echinatus 
Leptoclinides echinus 
Leptoclinides erinaceus 
Leptoclinides exiguus 
Leptoclinides faeroensis 
Leptoclinides fluxus 
Leptoclinides frustus 
Leptoclinides fungiformis 
Leptoclinides grandistellus 
Leptoclinides hawaiiensis 
Leptoclinides imperfectus 
Leptoclinides kerguelenensis 
Leptoclinides kingi 
Leptoclinides latus 
Leptoclinides levitatus 
Leptoclinides lissus 
Leptoclinides longicollis 
Leptoclinides lotufoi 
Leptoclinides macrotestis 
Leptoclinides maculatus 
Leptoclinides madara 
Leptoclinides magnistellus 
Leptoclinides marmoratus 
Leptoclinides marmoreus 
Leptoclinides minimus 
Leptoclinides multilobatus 
Leptoclinides multipapillatus 
Leptoclinides novaezelandiae 
Leptoclinides ocellatus 
Leptoclinides oscitans 
Leptoclinides placidus 
Leptoclinides planus 
Leptoclinides prunus 
Leptoclinides pulvinus 
Leptoclinides ramosum 
Leptoclinides reticulatus 
Leptoclinides rigidus 
Leptoclinides robiginis 
Leptoclinides rufus 
Leptoclinides rugosum 
Leptoclinides seminudus 
Leptoclinides sluiteri 
Leptoclinides sparsus 
Leptoclinides subviridis 
Leptoclinides sulawesii 
Leptoclinides torosus 
Leptoclinides tuberculatus 
Leptoclinides tulearensis 
Leptoclinides umbrosus 
Leptoclinides uniorbis 
Leptoclinides unitestis 
Leptoclinides vesica 
Leptoclinides volvus 
== อ้างอิง ==
ยูโรคอร์ดาตา
Chelyosoma

Chelyosoma เป็นสกุลของยูโรคอร์ดาตาที่อยู่ในวงศ์ Corellidae
สกุลนี้พบว่ามีการกระจายทั่วโลก
สปีชีส์ในสกุลนี้ ได้แก่:
Chelyosoma columbianum 
Chelyosoma dofleini 
Chelyosoma inaequale 
Chelyosoma macleayanum 
Chelyosoma orientale 
Chelyosoma productum 
Chelyosoma sibogae 
Chelyosoma siboja 
Chelyosoma yezoense 
== อ้างอิง ==
ยูโรคอร์ดาตา
Agneziidae

Agneziidae เป็นวงศ์ของยูโรคอร์ดาตาที่อยู่ในอันดับ Phlebobranchia
สกุลในวงศ์นี้ ได้แก่:
Adagnesia  Kott, 1963
Agnezia Monniot & Monniot, 1991
Caenagnesia Ärnbäck-Christie-Linde, 1938
Proagnesia Millar, 1955
Pterygascidia Sluiter, 1904
== อ้างอิง ==
ยูโรคอร์ดาตา
Ascidiella

Ascidiella เป็นสกุลของยูโรคอร์ดาตาที่อยู่ในวงศ์ Ascidiidae
สกุลนี้พบว่ามีการกระจายทั่วโลก
สปีชีส์ในสกุลนี้ ได้แก่:
Ascidiella aspersa 
Ascidiella scabra 
Ascidiella senegalensis 
== อ้างอิง ==
ยูโรคอร์ดาตา
Fritillariidae

Fritillariidae เป็นวงศ์ของยูโรคอร์ดาตาที่อยู่ในอันดับ Copelata
สกุลในวงศ์นี้ ได้แก่:
Appendicularia Chamisso & Eysenhardt, 1821
Appendicularia Fol, 1874
Fritillaria Fol, 1872
Tectillaria Lohmann, 1926
== อ้างอิง ==
ยูโรคอร์ดาตา
Kowalevskiidae

Kowalevskiidae เป็นวงศ์ของยูโรคอร์ดาตาที่อยู่ในอันดับ Copelata
สกุลในวงศ์นี้ ได้แก่:
Kowalevskia Fol, 1872
== อ้างอิง ==
ยูโรคอร์ดาตา
ไทยวีเมนส์ลีก ฤดูกาล 2563/64 รอบเพลย์ออฟ

การแข่งขันฟุตบอล ไทยวีเมนส์ลีก ฤดูกาล 2563/64 รอบเพลย์ออฟ จัดการแข่งขันขึ้นเพื่อหาทีมเข้าร่วมการแข่งขันในระดับ ดิวิชัน 1 และ ดิวิชัน 2 เพิ่มเติม โดย สมาคมกีฬาฟุตบอลแห่งประเทศไทย ในพระบรมราชูปถัมภ์ เป็นผู้ดำเนินการจัดการแข่งขัน โดยจัดการแข่งขันใน สนามศูนย์พัฒนาศักยภาพกีฬาฟุตบอล มหาวิทยาลัยกรุงเทพธนบุรี ระหว่างวันที่ 19 กันยายน - 4 ตุลาคม 2563 โดยการแข่งขันแบ่งออกเป็น 4 กลุ่ม และจะคัดเอาทีมที่มีคะแนนดีที่สุด ไปทำการแข่งขันในระดับ ดิวิชัน 1 และ อันดับ 2 และ 3 ในแต่ละกลุ่ม ลงทำการแข่งขันในระดับดิวิชัน 2 ต่อไป
==ทีมเข้าร่วมรอบคัดเลือก==
{| table width=100%
| width=40% valign="top" |
โรงเรียนกีฬาจังหวัดลำปาง
เอ็มเอช นครศรี
มหาวิทยาลัยเกษมบัณฑิต
สมาคมกีฬาฟุตบอลจังหวัดชลบุรี
ไทเกอร์คิดส์ มุกดาหาร ยูไนเต็ด
โนนขาม เดชอุดม ยูไนเต็ด
บีอาร์ยู บุรีราษฎร์ อะคาเดมี่
โรงเรียนกีฬากรุงเทพมหานคร
| width=40% valign="top" |
หินโคน ยูไนเต็ด
พราม แบงค็อก
ทวีวัฒนา สมุทรสาคร ยูไนเต็ด
โรงเรียนเฉลิมพระเกียรติฯ สมุทรสาคร
ลพบุรี ซิตี้
ราชประชา
บี.เอส.แอล ดับเบิ้ลยู
ขอนแก่น ซิตี้
|}
==รอบแบ่งกลุ่ม==
=== กลุ่ม เอ ===
====ผลการแข่งขัน====
----
----
=== กลุ่ม บี ===
====ผลการแข่งขัน====
----
----
=== กลุ่ม ซี ===
====ผลการแข่งขัน====
----
----
=== กลุ่ม ดี ===
====ผลการแข่งขัน====
----
----
==ทีมที่ผ่านเข้ารอบและได้สิทธิ์ร่วมแข่งขัน==
===ไทยวีเมนส์ลีก ดิวิชัน 1===
โรงเรียนกีฬาจังหวัดลำปาง
เอ็มเอช นครศรี
บีอาร์ยู บุรีราษฎร์ อะคาเดมี่
สมาคมกีฬาฟุตบอลจังหวัดชลบุรี
===ไทยวีเมนส์ลีก ดิวิชัน 2===
ลพบุรี ซิตี้
หินโคน ยูไนเต็ด
พราม แบงค็อก
ราชประชา
มหาวิทยาลัยเกษมบัณฑิต
บี.เอส.แอล ดับเบิ้ลยู
ขอนแก่น ซิตี้
โรงเรียนกีฬากรุงเทพมหานคร
== อ้างอิง ==
ฟุตบอลในประเทศไทยปี พ.ศ. 2563
ฟุตบอลในประเทศไทยปี พ.ศ. 2564
ไทยวีเมนส์ลีกแบ่งตามฤดูกาล
Neozoanthus

Neozoanthus เป็นสกุลของยูโรคอร์ดาตาที่อยู่ในวงศ์ Neozoanthidae
สปีชีส์ในสกุลนี้พบในแอฟริกาตอนใต้ ออสเตรเลีย
สปีชีส์ในสกุลนี้ ได้แก่:
Neozoanthus caleyi 
Neozoanthus tulearensis 
Neozoanthus uchina 
== อ้างอิง ==
ยูโรคอร์ดาตา
Protoptilidae

Protoptilidae เป็นวงศ์ของปะการังที่อยู่ในอันดับ Pennatulacea
สกุลในวงศ์นี้ ได้แก่:
Distichoptilum Verrill, 1882
Protoptilum Kölliker, 1872
== อ้างอิง ==
ปะการัง